# Pilar Iparragirre

Pilar Iparragirre Lazkano (Idiazabal, 1951 – 2022ko azaroaren 29a) euskal idazlea eta kazetaria izan zen. Kazetaritza ikasketak egin zituen Donostian eta Bartzelonan eta hainbat tokitan aritu zen lanean, besteak beste Zeruko Argia, Egin egunkaria (itxi zuten arte), Punto y Hora eta Argia aldizkarian.
Urbia mendilerroan hazi zen, gurasoak bertan artzainak ziren eta.
Izatez Goierrikoa zen arren, Donostiako Amara Berri auzoan bizi zen gero eta maiz ibiltzen zen Parte Zaharretik.

## Kazetaria

Zeruko Argian astekarian aritu izan zenean, Okendo kaleko Kaputxinoetan lan egiten zuen. Hantxe baitzuten bulegoa. Euskarazko astekari bakarra zen garai hartan. Gero, Punto y Hora aldizkarian ere aritu zen, eta, ondoren, Egin-en aritu zen. Azkenik, Argia astekarian euskaraz argitaratzen ziren liburuen sinopsi laburrak idazten zituen.
Argia aldizkariko webgunean berak idatzitako 1181 artikulu ikus daitezke, itzela izan zen bere ekarpena.
Bere jarduera profesionalaren urte gehienak ‘Egin’en eman zituen Pilarrek, Politika saila edota Iritzi arloan, Baltasar Garzon epailaren aginduz hedabidea polizia espainolak itxi zuen arte, 1998an.

## Idazlea

Generoan eta hizkuntzan oso desberdinak diren liburuak argitaratu zituen.
Haur eta gazteentzako lanen itzulpen bat izan zen Iparragirreren lehen liburua. 1985ean egin zuen lehen itzulpena: Eskubeltz taldearen abenturak (Elkar, 1985). Hans Jurgen Press alemaniarraren itzulpena. Ondoren, Sorgin txikia (1986) itzulpena ondu zuen, eta 1989an Hilerriko jolasak lehen eleberria idatzi zuen Elkarren eskutik; geroago heldu ziren Felix Likiniano. Ezina ekinez egina (1994, Txalaparta) biografia (lehenik euskaraz eta gero gaztelerazko bertsioa ere izan zuen), eta, azkenik gazteleraz, Deportación: el mal menor (1998).

## Lanak
### Narrazioa

* Hilerriko jolasak (1989, Elkar)

### Biografia

* Felix Likiniano. Ezina ekinez egina (1994, Txalaparta)
* Deportación: el mal menor (1998)

### Saiakera

* Franco hil da (2002, Argia)
* Hitzak - 60ko hamarkadako elkarrizketa hautatuak (2001, Argia)

### Itzulpenak

* Eskubeltz taldearen abenturak ("Die Abenteuer der schwarzen hand"). Elkar, 1985. Hans Jürgen Press alemaniar idazlearen haur eta abentura eleberria.
* Sorgin txikia, 1986

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ SL, TAI GABE DIGITALA. (2022-11-29). «Pilar Iparragirre kazetari eta idazlea hil da» naiz: (Noiz kontsultatua: 2022-11-30).
* ↑ Berria. «Pilar Iparragirre kazetari eta idazlea hil da, 70 urte zituela» Berria (Noiz kontsultatua: 2022-11-30).
* ↑ Auñamendi Eusko Entziklopedia. Pilar Iparragirre Lazkano. .
* 1 2 3 Arrizabalaga, Jexux. «Pilar gogoan» Irutxuloko Hitza (Noiz kontsultatua: 2023-01-14).
* 1 2 Iparragirre Lazkano, Pilar. (2022). «Pilar Iparragirre Lazkano-(r)en liburuak. Biografia eta bibliografia» www.txalaparta.eus (Noiz kontsultatua: 2023-01-14).
* ↑ Iparragirre, Pilar. (2022). «ARGIA egileak» Argia (Noiz kontsultatua: 2023-01-14).
* ↑ Iparragirre, Pilar. (2006). «ARGIA egileak» Argia (Noiz kontsultatua: 2023-01-14).
* ↑ Berria. «Pilar Iparragirre kazetari eta idazlea hil da, 70 urte zituela» Berria (Noiz kontsultatua: 2023-01-14).
* 1 2 «Euskararen Donostia - Donostiako euskal idazleak - Pilar Iparragirre» www.donostiaeuskaraz.eus (Noiz kontsultatua: 2023-01-14).

## Ikus, gainera

* Felix Likiniano

## Kanpo estekak

* Pilar Iparragirre literaturaren zubitegian
* Datuak: Q12265979